Forstjóri Landspítalans hvetur stjórnvöld til að grípa til allra nauðsynlegra aðgerða til að draga úr álagi á spítalann. Sjúkratryggingar Íslands hafa samið við einkastofu um aðstoð við að manna gjörgæsludeildir og Páll Mattthíasson, forstjóri Landspítalans, vonar að samningar náist við fleiri stofur.
Í minnisblaðinu kemur meðal annars fram að bregðast þurfi við frekari fjölgun sjúklinga og koma í veg fyrir að starfsfólk örmagnist. Spítalinn hafi ekki farið varhluta af fjölgun ferðamanna, 25-40 prósent covid-sýktra á gjörgæslu séu erlendir ferðamenn og 15 prósent sjúklinga á covid-göngudeild. Umframgeta gjörgæsluþjónustu Landspítala sé við ystu mörk og gjörgæsludeildir ekki í stakk búnar að bregðast við stórum áföllum sem krefjast verulegrar gjörgæslumeðferðar, aðallega vegna skorts á fagfólki.
Til að bregðast við er stefnt að því að Sjúkratryggingar geri samninga við einkastofur um að fá þaðan sérhæfða starfsmenn til starfa tímabundið á spítalanum og nú þegar hefur verið samið við Klínikina í Ármúla. Forstjóri spítalans gerir ráð fyrir fleiri sambærilegum samningum á næstunni.
vonandi næst einnig samkomulag við aðarar einkareknar skurðstofur því það er fólk á þeim stöðum sem hefur þá seérhæfingu sem við þurfum á gjörgæslu
Sagði Páll Matthíasson. Þá hefur verið samið við Reykjalund um að taka á móti hátt í tuttugu sjúklingum sem þurfa sólarhringsþjónustu, auk þess sem sjúklingar verða fluttir á aðrar opinberar heibrigðisstofnanir.
Forstjóri Landspítalans vonar að samningar náist við fleiri einkastofur um að bregðast við mönnunarvanda á gjörgæslu. Nú þegar hefur verið samið við Klíkina í Ármúla.